stanford-oval/wikipedia huggingface dataset:
דויד קוקס

| --- | --- |

 לידה:  15 ביולי 1924 ברמינגהאם, הממלכה המאוחדת 
 פטירה:  18 בינואר 2022 (בגיל 97) 
 שם לידה:  David Roxbee Cox 
 ענף מדעי:  תורת התורים, סטטיסטיקה 
 מקום מגורים:  הממלכה המאוחדת 
 מקום לימודים:  קולג' סנט ג'ון  אוניברסיטת לידס  Handsworth Grammar School 
 מנחה לדוקטורט:  הנרי דניאלס, ברנרד לואיס ולש 
 מוסדות:  Wool Industries Research Association (1946–1950)  מוסד התעופה המלכותי (1944–1946)  בירקבק, אוניברסיטת לונדון  אימפריאל קולג' 
 תלמידי דוקטורט:  David Binder, Francisco Louzada, Christopher O'Brien, Peter Macdonald, Amy Berrington de Gonzales, Isidore Berenblut, Tom Wisniewski, Shirley Vincent, Michael Boothroyd, Angela Mariotto, Sylvia Ruiz-Velasco, Gbenga Rahman Kazeem, Francisco Aranda-Ordaz, Bianca de Stavola, Pedro Vit, Peter Lewis, Christiana Kartsonaki, Peter Sprent, Henry Wynn, Jane Hooper, Andrew Roddam, John Tomenson, Robert Crouchley, Jim R. Hemsley, Man Yu Wong, Gillian Reeves, Warren Gilchrist, Colin Muirhead, Richard James Lampard, David Alan Jones, Anne-Marie Cruddas, John Fox, David Mathews, Basil Springer, Roderick J. A. Little, David Firth, דייוויד הינקלי, Peter Bloomfield, Claudio Di Veroli, David Oakes, Jane Hutton, ג'ון או'קוויגלי, אנתוני אטקינסון, Peter McCullagh, ורן ט. פיירוול, ולרי אישאם, וולי סמית, ג'יימס ק. לינדסי, Neil Cox, Rodney Carl Wolff, Mark Berman, Richard Gentry Jarrett, Clemens William Pratt, Norm A. Campbell, Md Golam Mostafa, Patty Solomon, Basilio de Bragança Pereira, Gideon Weiss, Karim M. Abadir, Alan Mercer, Ruth Keogh, O. A. Y. Jackson, Adelchi Azzalini, Lynda Veronica White, Gauss Moutinho Cordeiro 
 פרסים והוקרה:  מדליית קופלי (2010)  מדליית גיא מכסף (1961)  מדליית גיא מזהב (1973)  עמית החברה המלכותית (1973)  עמית המכון לסטטיסטיקה מתמטית (1956)  Knight Bachelor (1985)  עמית האיגוד האמריקני לסטטיסטיקה (1962)  פרס חזית הידע של קרן BBVA (2016)  פרס המחקר של מקס פלנק (1992)  הפרס הבינלאומי לסטטיסטיקה (2016)  פרס צ'רלס קטרינג (1990)  עמית האקדמיה הבריטית 
 מספר צאצאים:  4 
 
סֵר דויד ר. קוקס (באנגלית: George Edward Pelham Cox‏; 15 ביולי 1924 – 18 בינואר 2022) היה סטטיסטיקאי בריטי. עבודותיו של קוקס עסקו בתחומים רבים, ובהם ניתוח נתונים איכותיים, ניתוח השרדות ותכנון ניסויים.
ביוגרפיה

קוקס נולד בעיר ברמינגהאם באנגליה. הוא למד מתמטיקה בקולג' סנט-ג'ון באוניברסיטת קיימברידג'. לאחר מכן למד באוניברסיטת לידס, וב-1949 קיבל תואר דוקטור לסטטיסטיקה. בין 1944 ל-1946 עבר במכון המחקר של חיל האוויר המלכותי, ולאחר מכן במכון המחקר של תעשיית הצמר. בין 1956 ל-1966 היה מרצה, ולאחר מכן פרופסור לסטטיסטיקה במכללת בירקבק באוניברסיטת לונדון. ב-1966 היה לראש החוג לסטטיסטיקה באימפריאל קולג' בלונדון, ומאוחר התמנה לתפקיד ראש המחלקה למתמטיקה שם. בין 1966 ל-1991 היה העורך של כתב העת ביומטריקה. ב-1988 מונה לנאמן בקולג' נופילד באוניברסיטת אוקספורד והיה לחבר המחלקה לסטטיסטיקה שם. הוא פרש רשמית מתפקידיו ב-1994.
קוקס נפטר בשנת 2022, בגיל 98.
עבודתו המדעית

עבודתו המדעית של קוקס התפרשה על תחומים רבים. בין תרומותיו העיקרות:
מודל הרגרסיה הלוגיסטית, המאפשר את ניתוח הקשר בין משתנה איכותי ובין משתנים נוספים.
מודל הסיכונים הפרופורציונליים (הידוע בשם "מודל קוקס") לניתוח נתוני השרדות. המאמר בו הוצג מודל זה צוטט מעל ל-56000 פעמים.
תהליך קוקס, שהוא הכללה של תהליך פואסון
טרנספורמציית בוקס-קוקס, שהיא עבודה משותפת עם ג'ורג' בוקס. מסופר כי הטרנספורמציה פותחה לאחר שבוקס וקוקס חשבו כי יהיה משעשע לפתח ביחד שיטה סטטיסטית שתיקרא על שם שניהם.
בסך הכל קוקס פרסם מעל 300 מאמרים וספרים.
הכרה מקצועית ופרסים

קוקס זכה לפרסים רבים, החשוב שבהם הוא הפרס הבינלאומי לסטטיסטיקה, שהוענק לו ב-2017. הוא היה הזוכה הראשון בפרס זה. כמו כן, הוא היה עמית החברה המלכותית לסטטיסטיקה, וזכה במדליית הכסף על שם גאי המוענקת מטעם החברה ב-1961, ובמדליית הזהב ב-1973. ב-1973 נבחר לעמית של החברה המלכותית של לונדון, זכה לתואר אבירות מידי המלכה אליזבת השנייה בשנת 1985 ונבחר לעמית כבוד של האקדמיה הבריטית בשנת 2000. כמו כן היה חבר באקדמיה הלאומית למדעים של ארצות הברית. בשנת 1990 זכה בפרס קטרינג למחקר הסרטן עבור פיתוח מודל הסיכונים הפרופורציונליים. ב-2005 זכה במדליית ג'ורג' בוקס. בשנת 2010 הוענק לו מדליית קופלי של החברה המלכותית על תרומתו המכוננת לתיאוריה וליישומי הסטטיסטיקה. בשנת 2016, הוא זכה בפרס חזית הידע של קרן BBVA בקטגוריית מדעי היסוד ביחד עם בראדלי אפרון, לפיתוח שיטות סטטיסטיות "חלוציות ובעלות השפעה עצומה" שהוכחו הכרחיות להשגת תוצאות אמינות בספקטרום עצום של דיסציפלינות מרפואה ועד אסטרופיזיקה, גנומיקה או פיזיקת חלקיקים.
הערות שוליים

↑  David R. Cox, The regression analysis of binary sequences (with discussion), Journal of the Royal Statistical Society, Series B. 20(2) doi: https://doi.org/10.1111/j.2517-6161.1958.tb00292.x
↑  David R Cox, Regression Models and Life-Tables, Journal of the Royal Statistical Society, Series B, 2 34, 1972
↑  Box, G. E., & Cox, D. R., An analysis of transformations, Journal of the Royal Statistical Society: Series B, 2 26, 1964, עמ' 211-243
| --- | --- |
בקרת זהויות :  NLI: 987007463071005171  PLWABN: 9810660585405606  BnF: cb122816381 (data)  CANTIC: a11506143  CiNii: DA00870374  GND: 119013169  ISNI: 0000 0001 0928 8336  LCCN: n50018783  LNB: 000138312  MGP: 70804  NDL: 00436787  NKC: mzk2004231064  NLA: 36520086  NLG: 91118  NSK: 000673047  NTA: 068270410  RERO: 02-A003141516  SELIBR: 182371  SNAC: w69w0vqb  SUDOC: 031639240  Trove: 1269546  VIAF: 100284998   WorldCat (עם VIAF): 100284998
גרוזאוריים

| גרוזאוריים |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: קשקשאים
תת־סדרה:: לטאות
אינפרא־סדרה:: דמויי חומט
משפחה:: גרוזאוריים
שם מדעי
 Gerrhosauridae ‏פיטזינגר, 1843

2 פרטים של חומט סודני.
גרוזאוריים (שם מדעי: Gerrhosauridae) היא משפחה של קשקשאים מתת-סדרת הלטאות החיים ביבשת אפריקה וכן באי מדגסקר והם קרוביהם הרחוקים של החומטיים. הם בעלי מספר משתנה של רגליים מ־4 עד ל־2 ולחלקם אין בכלל רגליים הם בעלי קשקשים עבים אך לא בהכרח קוצניים. הראש עבה ביותר עם צוואר קצר, הלסתות רחבות והם אוכלי כל הניזונים מהחי והצומח. אורכם משתנה מאורך של 15 ל־70 ס"מ והזנב בדרך כלל ארוך. משפחה זו כוללת 38 מינים.
המינים חיים במגוון בתי גידול אפריקנים מחוליות לאתרים סלעיים וסוואנות ואחרים חיים ביערות גשם וגדות נהרות.
מיון

משפחת גרוזאוריים (Gerrhosauridae)
תת-משפחת Gerrhosaurinae
סוג ומין יחיד Angolosaurus skoogi
סוג ומין יחיד Cordylosaurus subtessellatus
סוג גרוזור (Gerrhosaurus) - בו חומט סודני וגרוזור צהוב-גרון
סוג Tetradactylus
תת-משפחת Zonosaurinae
סוג Tracheloptychus
סוג Zonosaurus
גול! (סרט)

| --- | --- |

 בימוי:  דני קאנון 
 הופק בידי:  מייק ג'פריס מאט בארל מארק הופמן
 תסריט:  אדריאן בוצ'רט דיק קלמנט איאן לה פרנס מייק ג'פריס
 עריכה:  כריס דיקנס 
 שחקנים ראשיים:  קונו בקר אלסנדרו ניבולה מרסל לורס סטפן דילן
 מוזיקה:  גרים רוול 
 צילום:  מייקל ברנט 
 מדינה:  הממלכה המאוחדת, ארצות הברית 
 חברת הפקה:  סרטי טאצ'סטון 
 חברה מפיצה:  סרטי טאצ'סטון
 שיטת הפצה:  וידאו על פי דרישה 
 הקרנת בכורה:  30 בספטמבר 2005
 משך הקרנה:  118 דקות
 שפת הסרט:  אנגלית 
 סוגה:  סרט כדורגל 
 הכנסות:  27,610,873 $
 הכנסות באתר מוג'ו:   goal
 סרט הבא:  גול! 2
 www.goalthemovie.com
 דף הסרט ב־IMDb
 
גול!, הנודע גם בשם גול! החלום מתחיל (באנגלית: Goal! The Dream Begins) הוא סרט מז'אנר דרמת ספורט משנת 2005 שבוים על ידי דני קנון והופק על ידי מייק ג'פריס. הסרט הוא הראשון בטרילוגיית "גול!" ובאים אחריו גול! 2 וגול! 3. העלילה עוקבת אחר סנטיאגו מונייז, נער כבן 20 ממוצא מקסיקני שהיגר עם משפחתו לארצות הברית בצורה לא חוקית והשתכן בלוס אנג'לס. למונייז כישרון בכדורגל, אך הוא משחק בליגה חובבנית בעירו.
עלילה

עלילת הסרט עוקבת אחר סנטיאגו מונייז, צעיר מקסיקני אשר היגר עם משפחתו באופן לא חוקי לארצות הברית. מונייז, חובב הכדורגל, מבלה את שנות נערותו בעוני תוך כדי שהוא עובד בשתי עבודות. באחד ממשחקיו הוא תופס את תשומת לבו של גלן פוי, מגלה כישרונות ושחקן לשעבר של קבוצת ניוקאסל יונייטד המזהה במונייז פוטנציאל רב. פוי מציע למונייז להבחן בניוקאסל ובכך לקבל הזדמנות לשחק בפרמייר ליג. מונייז מסכים אך נאלץ לממן את כרטיס הטיסה היקר בעצמו. מונייז מגלה שחסכונותיו נגנבו על ידי אביו, אשר העדיף לקנות בהם מכונית שתסייע למונייז בעבודתו הרגילה. למזלו של מונייז, סבתו מוכרת את תכשיטיה ובכך מממנת את כרטיס הטיסה.
מונייז טס לאנגליה ללא ידיעת אביו וניגש למבחנים. מאחר שלא רגיל לתנאי המגרש, סגנון המשחק ומזג האוויר מונייז מציג יכולת פושרת, אך על אף זאת מצליח פוי לשכנע את מאמן הקבוצה להחתימו לחודש ניסיון. מונייז מתגבר על מכשולים שונים, כגון חבר קבוצה קנאי ששובר את משאף האסתמה שלו לפני משחק, ומצליח לבסוף להרשים את המאמן ולהכלל בסגל הקבוצה. במקביל מונייז מתיידד עם אחד מכוכבי הקבוצה - גאווין האריס.
במשחקו הראשון של מונייז במדי הקבוצה הוא והאריס מצליחים להביא לניצחון. על אף ביקורת של המאמן על שיטת המשחק האנוכית של מונייז, השניים הופכים לגיבורים בעיני האוהדים ויוצאים לחגוג. לאחר החגיגה תמונות מביכות של מונייז מתפרסמות בצהובון ומאמן הקבוצה גוער בו.
אביו של מונייז צפה במשחקו והתמלא גאווה, אך זמן קצר לאחר מכן נפטר מהתקף לב. מונייז מרגיש שבור לב מפטירתו של אביו ודחוי על ידי מאמנו חוזר ללוס אנג'לס ומחליט שלא יחזור עוד לשחק בקבוצה. הוא חוזר לניוקאסל מתוך געגוע למגרש, ושם הוא מתבשר כי המאמן רוצה שיפתח בהרכב הקבוצה במשחק האחרון בעונה. מונייז והאריס מצליחים להביא לניצחון הקבוצה תוך שיתוף פעולה ומונייז מפגין משחק לא אנוכי. כתוצאה מהניצחון מעפילה הקבוצה לליגת האלופות ושמחה רבה מתפרצת בקרב האוהדים והשחקנים. סצנת הסיום של הסרט מציג את מונייז מזיל דמעה, משהגשים את חלומו.
שחקנים > תפקידים ראשיים

קונו בקר – סנטיאגו מונייז
אלסנדרו ניבולה – גווין האריס
סטיבן דיליין – גלן פוי
אנה פריל – רוז הרמיסון
טוני פלאנה – אביו של סנטיאגו
מרסל לורס – אריק דורנהלם (המנג'ר)
שון פרטווי – בארי ראנקין
שחקנים > הופעות אורח

בסרט השתתפו מספר רב של כדורגלנים ומאמני כדורגל בעקבות שיתוף הפעולה עם פיפ"א, והוצגו גם קטעים ממשחקים אמיתיים ששוחקו.
| 0 | 1 | 2 | 3 |
| --- | --- | --- | --- |
|  צרפת זינדין זידאן  אנגליה דייוויד בקהאם  ספרד ראול גונזלס  אנגליה אלן שירר  אנגליה מרטין טיילר  אירלנד שיי גיבן  שוודיה סוון-יוראן אריקסון  אנגליה לי בוייר  אנגליה ג'רמיין ג'נאס  אנגליה דיארון דייר  אנגליה טיטוס בראמבל  ארצות הברית בריאן מקברייד |  ארצות הברית קרלוס בוקאנגרה  קנדה תומאס רדזינצקי  אירלנד סטפן קאר  צרפת ג'ין אליין בומסונג  אנגליה מייקל צ'ופרה  ספרד רפאל בניטס  צ'כיה מילאן בארוש  צ'כיה ולדימיר שמיצר  צרפת לורנט רוברט  אנגליה פרנק למפרד  אנגליה ג'ו קול  אנגליה סטיבן ג'רארד |  צרפת ויליאם גאלאס  נורווגיה ג'ון ארנה ריסה  אנגליה ג'יימי קראגר  קרואטיה איגור בישצ'אן  אנגליה דייב יוז  הולנד פטריק קלייברט  צ'כיה יז'י ירושיק  אנגליה רוב לי  אורוגוואי פאבלו גארסיה  אנגליה שולה אמאובי  אנגליה ג'יימס מילנר  צרפת תיירי הנרי |  אנגליה האוורד ווב  אנגליה בראיין ג'ונסון |
ביקורת

הסרט קיבל ביקורות מעורבות. האתר Rotten Tomatoes נתן לסרט תוצאה של 44%, המבוססת על ידי 80 מבקרים.
גסטי

| --- | --- |

 נתונים כלליים
 סוג:  חברה פרטית
 מייסדים:  קובי ועמיעד סוטו
 תקופת הפעילות:  2013–הווה (כ־11 שנים) 
 מיקום המטה:  תל אביב-יפו 
 משרד ראשי:  תל אביב
 ענפי תעשייה:  תיירות 
 מוצרים עיקריים:  תוכנה לענף התיירות והאירוח
 נשיא:  ורד רביב שוורץ
 מנכ"ל:  עמיעד סוטו
 עובדים:  750 (נכון לאפריל 2024)
  
 www.guesty.com
 
גסטי בוקהוסט בע"מ, המוכרת במותג Guesty, היא חברת תוכנה ישראלית המספקת שירותי מחשוב לענף התיירות והאירוח.
היסטוריה

החברה הוקמה ביוני 2014 בשם SuperHost על ידי על ידי האחים קובי ועמיעד סוטו. עמיעד סוטו הוא מנכ"ל החברה, וקובי סוטו פרש ממנה. ורד רביב שוורץ היא נשיאת החברה וה-COO שלה. הרעיון להקמת החברה נבע מניסיונם של האחים בהשכרת דירות שלהם דרך Airbnb. החברה החלה דרכה במסגרת האקסלרטור Y Combinator.
מוצרי החברה משמשים לניהול השכרה של נכסים לטווח קצר במסגרת ענף התיירות והאירוח, ובכלל זה מוצרים לסליקת תשלומים המותאם לתעשיית האירוח, מודול לניהול כספי ולניהול מנעולים דיגיטליים. החברה פועלת בכ-80 מדינות, ועם למעלה מ-200 שותפיה בתעשיית האירוח וההשכרה נמנות Airbnb, booking.com, TripAdvisor, Expedia ועוד. באפריל 2024 העסיקה החברה 750 עובדים ב-15 משרדים בעולם.
באפריל 2021 רכשה החברה את חברת ההזנק האמריקאית MyVR ואת חברת Your Porter.
היסטוריה > גיוס הון

עם הקמתה ביוני 2014 גייסה החברה 1.5 מיליון דולר.
במאי 2017 גייסה החברה שלושה מיליון דולר.
באפריל 2018 גייסה החברה 20 מיליון דולר.
במרץ 2019 גייסה החברה 35 מיליון דולר.
באפריל 2021 גייסה החברה 50 מיליון דולר.
באוגוסט 2022 גייסה החברה 170 מיליון דולר.
באפריל 2024 גייסה החברה 260 מיליון דולר, ובנוסף עברו 40 מיליון דולר במסגרת עסקאות סקנדרי.
הערות שוליים

1 2  מאיר אורבך, ניהול נכסים להשכרה לטווח קצר: חברת Guesty הישראלית גייסה 130 מיליון דולר, באתר כלכליסט, 10 באפריל 2024
↑  יניב אביטל, ‏קאמבק בעולם התיירות? Guesty הישראלית רוכשת חברה אמריקאית, באתר Geektime‏, 8 באפריל 2021
1 2  יניב אביטל, ‏אחרי השנה הקשה: גסטי גייסה 50 מיליון דולר, באתר Geektime‏, 27 באפריל 2021
↑  יניב אביטל, ‏Guesty הישראלית מגייסת 1.5 מיליון דולר [גיוס], באתר Geektime‏, 11 ביוני 2014
↑  הילה חיימוביץ', ‏גיוס: Guesty הישראלית מגייסת 3 מיליון דולר, באתר Geektime‏, 10 במאי 2017
↑  יניב אביטל, ‏סטארטאפ ניהול השכרת הנכסים Guesty גייס 20 מיליון דולר, באתר Geektime‏, 26 באפריל 2018
↑  הילה חיימוביץ', ‏חברת Guesty מגייסת עוד 35 מיליון דולר כדי להקל עליכם להשכיר נכסים ב-Airbnb, באתר Geektime‏, 21 במרץ 2019
↑  אושרי אלקסלסי, ‏"הגדלנו את הסבב יותר משתכננו במקור": גיוס ענק ל-Guesty הישראלית, באתר Geektime‏, 16 באוגוסט 2022
גויוק חאן

| --- | --- |
 לידה:  19 במרץ 1206 Khamag Mongol 
 פטירה:  20 באפריל 1248 (בגיל 42) 
 שם לידה:  ᠭᠦᠶ᠋ᠦᠭ 
 מדינה:  האימפריה המונגולית האימפריה המונגולית
 בן או בת זוג:  Wuwuerheimishi אוגול גאימיש Naimanzhen 
 
 
גּוּיוּק חַאן (Güyük Khan;‏ 1206–1248) היה החאן הגדול השלישי של האימפריה המונגולית ושלט בין השנים 1246 ל-1248. גויוק היה בנו של אוגדיי חאן ונכדו של ג'ינגיס חאן.
שירותו הצבאי

גויוק החל את דרכו כמפקד צבאי תחת שלטונם של ג'ינגיס ואוגדיי, בתפקיד זה הצטיין כאשר כבשו הכוחות שבפיקודו ב-1233 את ממלכת פוקסיאן-וואנו הגורג'נית. גויוק כמו גם קרובי משפחתו האחרים כדוגמת באטו, היה שותף בפלישה המונגולית לרוסיה ואירופה.
המערכה באירופה: אביו של גויוק – אוגדיי חאן – נתן את הפיקוד על הצבא לסבוטאי שהיה המפקד המוכשר ביותר בצבא המונגולי ולבאטו שהיה בנו של ג'וצ'י, הבכור בין בניו של ג'ינגיס חאן שהעניק לגוצ'י וצאצאיו את כל השטח שנמצא מערבית להרי אורל וצפונית לים השחור. מכיוון שאירופה נכללת בתחום השליטה העתידי של צאצאי ג'וצ'י והעובדה שבאטו היה הבכור בין נכדיו של ג'ינגיס חאן (דבר בעל משמעות גדולה אצל המונגולים), החליט אוגדיי חאן לתת הפיקוד על הצבא לבאטו. גויוק שרת כמפקד בצבא תחת פיקודו של באטו וסבוטאי, דבר שהכעיס אותו מאוד מכיוון שהוא היה בנו של החאן ולכן ציפה להוביל את הצבא. לאחר שהמונגולים כבשו את רוסיה, פרץ ויכוח בין בניו של אוגדיי חאן, גויוק ובורי לבין באטו שבמהלכו העליבו השניים את באטו שבתגובה שלח רץ אל אוגדיי חאן להודיע לו על ההצלחה במערכה ברוסיה ועל התנהגות בניו של אוגדיי חאן כלפיו. אוגדיי שרתח מזעם על גויוק קרא לו לשוב מיד למונגוליה ושם הוכיח אותו על התנהגותו, שלל ממנו את צבאו (ולפי כמה סברות גם את זכותו למשול אחרי מותו של אוגדיי) וגזר עליו להישאר בנחלתו שבמערב סין, בעוד הצבא המונגולי ממשיך במסע המלחמה לתוך אירופה.
עלייתו לשלטון

עם מותו של אוגדיי, הופסקה המערכה באירופה וכל הנסיכים המונגולים נקראו לשוב למונגוליה כדי לבחור חאן חדש. הצבא באירופה שעמד בשערי וינה קיבל את ההודעה על מותו של אוגדיי והמערכה הופסקה בפתאומיות כאשר כל הנסיכים, חוץ מבאטו, חזרו למונגוליה. באטו התמקם בשטח שבין הוולגה לקייב, הקים באזור זה את הממלכה המונגולית אורדת הזהב, וביסס בה את כוחו וצבאו. באטו ניסה למשוך זמן ולדחות את עלייתו של גויוק לשלטון בכך שלא הגיע למונגוליה כדי לבחור חאן חדש (לפי הוראותיו של ג'ינג'יס חאן היה על כל הנסיכים להתכנס ולבחור חאן). בתקופת זמן זו קיבלה על עצמה אלמנתו של אוגדיי חאן, טורגנה ח'אטון את השלטון בפועל למשך חמש שנים, בהם פעלה לקידום מעמדו של גויוק. לבסוף החליט באטו לשלוח את אחיו הצעיר להצביע במקומו. ב-1246 התמנה גויוק לחאן הגדול.
תקופת שלטונו

שלטונו של גויוק היה רעוע וקצר מועד. על אף הצלחות יחסיות בחזית הסינית נגד שושלת סונג וכיבוש איראן, הוא התמודד עם בעיות פנים בדמות באטו וקרוביו, ועם חוסר פופולריות. ב-1248 זימן גויוק את באטו למונגוליה, במה שרבים מפרשים כתחבולה שנועדה לאסרו. תוכנית זו לא יצאה אל הפועל – גויוק נפטר בגיל 42 באותה השנה, בעקבות שילוב קטלני של אלכוהוליזם ושיגרון. הוא היה בדרכו לאורדת הזהב של באטו, ספק כדי לסגור איתו חשבון (סברה פחות אפשרית מכיוון שהוא התקדם לעבר שטחו של באטו עם צבא די קטן) ספק כדי לחדש את מסע המלחמה באירופה ולגייס צבא נוסף מכוחותיו של באטו. אלמנתו לקחה עליה את השלטון בפועל, אך נכשלה בניסיונה להעביר את השלטון למשפחתה, ומונגקה נתמנה לחאן ב-1251.
ראו גם

דז'וצ'י
צ'אגאטאי חאן
אוגדיי חאן
טולוי
מונגקה חאן
גסטרוליט

ערך זה עוסק באיבר אצל סרטני מים מתוקים. אם התכוונתם לאבן שבעלי חיים מסוימים נוהגים לבלוע, ראו .
גסטרוליט הוא איבר המשמש לאגירת סידן בקרב סרטני מים מתוקים.
פעילות

על מנת לגדול, כל פרטי משפחת הסרטנאים צריכים להשיל את השריון הישן ולגדל שריון חדש. הסרטנים יוצאים מהנשל עם תשתית השריון החדש מוכנה, אך עליהם למצוא מקורות סידן מהסביבה על מנת לשקע את המינרל ההופך את השריון לנוקשה, לצורכי הגנה ואכילה. בתקופת מעבר זו שבה השריון החדש לא מכיל סידן, הסרטנים פגיעים במיוחד. במקרה של סרטני מים מלוחים, החיים בסביבה עשירה בסידן, מוצאים לעצמם מקום מחבוא בו הם מתנשלים ואז במהלך כשלושה שבועות הם מסננים סידן מהמים ומשתמשים בו על מנת לחזק את השריון החדש. לעומתם, סרטני מים מתוקים חיים בסביבה דלת סידן ולכן היו צריכים לפתח שיטות יעילות יותר לבניית שריון החדש.
סרטנים אילו פיתחו מנגנון ייחודי המאפשר להם לספוג עד 30% ממשקל השריון הישן לאברי אגירה מיוחדים הנקראים "גסטרוליטים", במהלך תקופה בת 14 ימים לפני ההתנשלות. גסטרוליטים אלו ממוקמים משני צידי קיר הקיבה, ולאחר סיום ההתנשלות הם קורסים אל תוך הקיבה והסרטנים מעכלים את הסידן (בדומה לעיכול טבליות סידן שבני אדם צורכים). סידן זה משמש אותם להתחלת בנייתו של השריון החדש, בתהליך שאורך רק שלושה ימים, זמן קצר ביותר בהשוואה לשלושת השבועות שצריכים סרטני מים מלוחים.
מבנה הגסטרוליט

מבנה הגסטרוליט מאפשר לסרטני המים המתוקים לבנות את השריון החדש בפרק זמן קצר כל כך. הגסטרוליט מורכב משכבות של כיטין, אשר אליו מחוברים מספר סוגים שונים של חלבונים. בין שכבות הכיטין הסרטן משקע סידן פחמתי אמורפי, מינרל ייחודי ולא יציב במיוחד, שהסרטן משקיע אנרגיה על מנת לשמור בצורתו האמורפית. מספר מחקרים העלו את ההשערה כי נוכחות הסידן הפחמתי האמורפי בגסטרוליט אינה מקרית, ושהסרטן משתמש בה כיוון שמופע ייחוד זה של סידן פחמתי כנראה זמין יותר ולכן נספג בקלות יותר לגוף.
שימושים לאדם

החברה הישראלית "אמורפיקל" עוסקת במחקר בתחום השימוש בגסטרוליט (בין השאר על ידי פרופסור אמיר שגיא מאוניברסיטת בן-גוריון), והיא מחזיקה כיום בפטנט לשימוש בגסטרוליט כתוסף תזונה, הנמצא בשלבים שונים של ניסויים קליניים להוכחת יעילותו. הגסטרוליט אושר לשימוש בבני אדם על ידי משרד הבריאות.
גור מושיוב

| --- | --- |

 ענף מדעי:  חקר ביצועים 
 מקום לימודים:  אוניברסיטת קולומביה  האוניברסיטה העברית בירושלים 
 מנחה לדוקטורט:  Awi Federgruen 
 תלמידי דוקטורט:  דניאל אורון 
 
גור מושיוב הוא פרופסור לחקר ביצועים וניהול התפעול בבית הספר למנהל עסקים של האוניברסיטה העברית בירושלים ובעל הקתדרה לניהול על שם צ'ארלס רוזן.
ביוגרפיה

מושיוב סיים תואר ראשון במתמטיקה-פיזיקה ותואר שני במנהל עסקים (חקר ביצועים) באוניברסיטה העברית בירושלים. את הדוקטורט עשה באוניברסיטת קולומביה בניו יורק. מושיוב פרסם כ-120 מאמרים בכתבי עת מובילים בחקר ביצועים ולימד באוניברסיטאות שונות, ביניהן אוניברסיטת קולומביה ואוניברסיטת ניו יורק. תחומי מחקרו של פרופסור מושיוב עוסקים בעיקר באופטימיזציה קומבינטורית, ומתמקדים בבעיות תזמון (scheduling) מסוגים שונים. מאז שנת 1999 עומד בראש תוכנית MBA של האוניברסיטה העברית.
ג'ונתן אדוארדס (אתלט)

ג'ונתן דייוויד אדוארדס, מפקד (CBE) במסדר האימפריה הבריטית, (באנגלית: Jonathan David Edwards; נולד ב-10 במאי 1966), הוא אתלט עבר בריטי. הוא אלוף אולימפי, אלוף עולם, אלוף משחקי חבר העמים הבריטי, אלוף אירופה ושיאן העולם הנוכחי מאז 1995 בקפיצה משולשת בתוצאה של 18.29 מטר.
לאחר שפרש, החל לעסוק כמגיש בטלוויזיה ופרשן בתחרויות אתלטיקה ברשתות BBC ויורוספורט. כמו כן, היה חבר הוועדה המארגנת של אולימפיאדת לונדון (2012), כנציג הספורטאים.
ביוגרפיה

אדוארדס נולד ברובע וסטמינסטר שבלונדון.
ביוגרפיה > 1990

במשחקי חבר העמים הבריטי שנערכו באוקלנד, ניו זילנד בינואר 1990 זכה אדוארדס במדליית כסף בקפיצה משולשת כשקפץ 16.93 מטר, אחרי מריוס הדג'יאנדרו מקפריסין (16.95 מטר) ולפני אדריק פלוריל מקנדה (16.89 מטר).
ביוגרפיה > 1993

באליפות העולם שנערכה בשטוטגרט, גרמניה בשנת 1993 זכה אדוארדס במדליית ארד בקפיצה משולשת בתוצאה של 17.44 מטר, אחרי מייק קונלי מארצות הברית (17.86 מטר} ולאוניד וולושין מרוסיה (17.65 מטר).
ביוגרפיה > 1994

במשחקי חבר עמים הבריטי שנערכו בוויקטוריה, קנדה בשנת 1994 זכה אדוארדס במדליית כסף בקפיצה משולשת כשקפץ 17.00 מטר, אחרי ג'וליאן גולי מאנגליה (17.03 מטר) ולפני בראיין וולמן מברמודה (17.00 מטר).
ביוגרפיה > 1995 > אלוף ושיאן עולם

באליפות העולם שנערכה בגטבורג, שוודיה בשנת 1995 זכה אדוארדס במדליית זהב בקפיצה משולשת לאחר ששיפר פעמיים את שיא העולם. כבר בקפיצה הראשונה בתחרות הוא היה לאדם הראשון בהיסטוריה ששבר את גבול 18 המטרים כשקפץ 18.16 מטר. כעבור 20 דקות בקפיצתו השנייה הוא שיפר את השיא העולמי פעם נוספת כשקפץ למרחק 18.29 מטר (שיא העולם הנוכחי). במדליית כסף זכה בראיין וולמן (17.62 מטר) ובמדליית ארד זכה ג'רום רומיין מדומיניקה (17.59 מטר).
ביוגרפיה > 1996

באולימפיאדת אטלנטה (1996) זכה אדוארדס במדליית כסף בקפיצה משולשת כשקפץ 17.88 מטר, אחרי קני הריסון מארצות הברית (18.09 מטר, הקופץ השני בהיסטוריה שעבר 18 מטרים) ולפני יולבי קסדה מקובה (17.44 מטר).
ביוגרפיה > 1997

באליפות העולם, שנערכה באתונה, יוון בשנת 1997 זכה אדוארדס במדליית כסף בקפיצה משולשת כשקפץ 17.69 מטר, אחרי יולבי קסדה (17.85 מטר) ולפני אליסייר אורוטיה מקובה (17.64 מטר)
ביוגרפיה > 1998

באליפות אירופה שנערכה בבודפשט, הונגריה בשנת 1998 זכה אדוארדס במדליית זהב בקפיצה משולשת כשקפץ 17.99 מטר, לפני דניס קפוסטין מרוסיה (17.45 מטר) ורוסטיסלב דמיטרוב מבולגריה (17.26 מטר).
ביוגרפיה > 1999

באליפות העולם, שנערכה בסביליה, ספרד בשנת 1999 זכה אדוארדס במדליית ארד בקפיצה משולשת כשקפץ 17.48 מטר, אחרי צ'ארלס פרדק מגרמניה (17.59 מטר) ורוסטיסלב דמיטרוב (17.49 מטר).
ביוגרפיה > 2000 > אלוף אולימפי

באולימפיאדת סידני (2000) זכה אדוארדס במדליית הזהב בקפיצה משולשת כשקפץ 17.71 מטר, לפני יואל גרסיה מקובה (17.47 מטר) ודניס קפוסטין (17.46 מטר).
ביוגרפיה > 2001

באליפות העולם שנערכה באדמונטון, קנדה בשנת 2001 זכה אדוארדס בפעם השנייה במדליית זהב כשקפץ 17.92 מטר, לפני כריסטיאן אולסון משוודיה (17.47 מטר) ואיגור ספסווקודסקי מרוסיה (17.44 מטר).
ביוגרפיה > 2002

במשחקי חבר העמים הבריטי שנערכו במנצ'סטר, אנגליה ביולי 2002 זכה אדוארדס במדליית זהב בקפיצה משולשת בשיא משחקים חדש של 17.86 מטר, לפני פילי מאנגליה (17.68 מטר) וליואן סנדס מאיי בהאמה (17.26 מטר).
באליפות אירופה שנערכה במינכן, גרמניה באוגוסט 2002 זכה אדוארדס במדליית ארד בקפיצה משולשת כשקפץ 17.32 מטר, אחרי כריסטיאן אולסון (17.53 מטר) וצ'ארלס פרדק (17.33 מטר).
ביוגרפיה > 2003

באליפות העולם שנערכה בפריז, צרפת בשנת 2003 נאלץ אדוארדס לפרוש אחרי שתי קפיצות בשל פציעה. בתחרות ניצח אולסון (17.72 מטר).
לאחר האליפות הודיע אדוארדס על פרישה מספורט תחרותי.
שיאים אישיים

קפיצה משולשת: 18.29 מטר, שיא עולם. 18.43 מטר (הקפיצה הרחוקה ביותר בהיסטוריה עם רוח גבית של 2.4 מטר לשנייה).
ריצת 100 מטר: 10.48 שניות.
קפיצה לרוחק: 7.41 מטר.
הערות שוליים

↑   Jonathan Edwards reflects on his triple jump world record from Göteborg 1995, בביצוע  One Moment in Time, סרטון  באתר יוטיוב (אורך: 22:06), 22 בספטמבר 2021 (באנגלית)
| --- | --- |
בקרת זהויות :  PLWABN: 9810626895705606  World Athletics: 14189134  LCCN: nb99149949  VIAF: 48727263   WorldCat (עם VIAF): 48727263
גרוזור צהוב-גרון

| גרוזור צהוב-גרון |
| --- | --- |
  למעלה – זכר בוגר למטה – פרט צעיר
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: קשקשאים
תת־סדרה:: Scleroglossa
משפחה:: גרוזאוריים
סוג:: Gerrhosaurus
מין:: גרוזור צהוב-גרון
שם מדעי
 Gerrhosaurus flavigularis ‏ויגמן, 1828

גרוזור צהוב-גרון (שם מדעי:  Gerrhosaurus flavigularis) הוא מין של לטאה ממשפחת הגרוזאוריים החיה באפריקה שמדרום לסהרה. המין תואר לראשונה בידי החוקר הגרמני ארנד פרידריך אוגוסט ויגמן (Arend Friedrich August Wiegmann) בשנת 1828. פירוש השם flavigularis בלטינית הוא צהוב-גרון.
מאפיינים

אורכה של הלטאה עד 45 סנטימטרים ואת רובו מהווה הזנב הארוך. הצבע של הבוגרים משתנה ונע בין ירוק בהיר, חום ירקרק, אדום וצהוב בעונת הרבייה. ללטאה הבוגרת גרון בצבע צהוב וזה מקור שמה. הצעירים בעלי פסים צהובים לאורך גופם. הלטאה ניזונה מחסרי חוליות קטנים כמו חרקים, עכבישאים, מרבי-רגל, נדלים, שבלולי יבשה ותולעים. הטורפים של הלטאה כוללים נחשים, יונקים טורפים ועופות דורסים. להגנה מטורפים הלטאה מסתתרת מתחת לסלעים.
הלטאה חיה באפריקה הדרומית ואפריקה המזרחית במדינות בוטסואנה, אתיופיה, קניה, מלאווי, מוזמביק, נמיביה, סומליה, סודאן, אסוואטיני, טנזניה, זימבבואה, זמביה ודרום אפריקה. בית הגידול של הלטאה  כולל ערבות עשב וסוואנות.
הערות שוליים

↑  גרוזור צהוב-גרון באתר הרשימה האדומה של IUCN
ערך זה הוא קצרמרבנושא זוחלים. אתם מוזמנים לתרום לוויקיפדיה ו.
דוד ברנדר

הרב דוד ברנדר (נולד בכ"ז בכסלו ה'תשי"ד (דצמבר 1953)) הוא האדמו"ר מסטריקוב. מתגורר בבני ברק.